145.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 153 της 30 Μαΐου – 10 Ιουν. 1996   (ΦΕΚ Α΄ 113)  (Διορθ.Σφαλμ. στο ΦΕΚ Α΄136 / 3 Ιουλ. 1998) Καθιέρωση συστήματος μεταθέσεων μονίμων πολιτικών υπαλλήλων του Υπουργείου Δημόσιας Τάξης με αντικειμενικά κριτήρια.  Έχοντας υπόψη: 1.Τις διατάξεις του άρθρ. 2 του Νόμ. 2247/1994 «Ρυθμίσεις θεμάτων συστήματος προσλήψεων» (Α΄ 182). 2.Τις διατάξεις του άρθρ. 26 του Νόμ. 1481/1984 «Οργανισμός Υπουργείου Δημόσιας Τάξης» (Α 152). 3.Το γεγονός ότι από τις διατάξεις του παρόντος προεδρικού διατάγματος δεν προκαλούνται δαπάνες σε βάρος του Κρατικού Προϋπολογισμού. 4.Την 61/1996 γνωμοδότηση του Συμβουλίου της Επικρατείας, μετά από πρόταση των Υπουργών Εσωτερικών, Δημόσιας Διοίκησης και Αποκέντρωσης και Δημόσιας Τάξης, αποφασίζουμε: (Μετά τη σελ. 16,60752) Σελ.  16,60753 Τεύχος 1333 Σελ. 35 Υπουργείο Δημόσιας Τάξης (Οργανικές Διατάξεις) 4.Α.α.145   318 Καθιέρωση συστήματος μεταθέσεων. Άρθρ.1.-Οι μεταθέσεις των μονίμων δημοσίων υπαλλήλων του Υπουργείου Δημόσιας Τάξης, ενεργούνται με ή χωρίς αίτηση του υπαλλήλου, σύμφωνα με τις διατάξεις των επομένων άρθρων του παρόντος προεδρικού διατάγματος. Οι μεταθέσεις με αίτηση του υπαλλήλου προηγούνται των μεταθέσεων χωρίς αίτηση. ΚΕΦΑΛΑΙΟ Α΄ ΚΑΤΗΓΟΡΙΕΣ ΜΕΤΑΘΕΣΕΩΝ Μεταθέσεις με αίτηση. Άρθρ.2.-1.Οι μεταθέσεις με αίτηση διακρίνονται στις εξής κατηγορίες: α. Για εξαιρετικούς λόγους υγείας. β. Για συνυπηρέτηση. γ. Για λόγους σπουδών. δ. Για λοιπούς λόγους. 2.Η προτεραιότητα ικανοποίησης των αιτήσεων μεταθέσεων καθορίζεται από την κατηγορία της μετάθεσης κατά την σειρά της προηγούμενης παραγράφου. Μεταθέσεις για εξαιρετικούς λόγους υγείας Άρθρ.3.-1.Υπάλληλος, που ο ίδιος ή σύζυγος ή άγαμο τέκνο που πάσχει από κάποιο από τα δυσίατα νοσήματα, που αναφέρονται στο άρθρ. 109 του Π.Δ. 611/1977 (Υπαλληλικός Κώδικας), ή από νόσο, η οποία απαιτεί τακτικές μεταγγίσεις αίματος ή αιμοκάθαρση ή από νόσο του AIDS, μετατίθεται υποχρεωτικά μετά από αίτησή του, για την υποβολή της οποίας δεν απαιτείται η συνδρομή των προϋποθέσεων των παρ. 1 και 2 του άρθρ. 13 του παρόντος. Οι μεταθέσεις της κατηγορίας αυτής πραγματοποιούνται οποτεδήποτε, εφόσον υπάρχει αντίστοιχη κενή οργανική θέση, στην υπηρεσία που γίνεται η μετάθεση. 2.Η αίτηση πρέπει οπωσδήποτε να συνοδεύεται από γνωμάτευση Διευθυντή ή Επιμελητή Κλινικής Κρατικού Νοσηλευτικού Ιδρύματος, για το είδος της νόσου και βεβαίωση της οικείας Πρωτοβάθμιας Υγειονομικής Επιτροπής, από την οποία να προκύπτει ότι στο νομό που υπηρετεί ο υπάλληλος δεν υπάρχει κατάλληλη μονάδα Κρατικού Νοσηλευτικού Ιδρύματος, για την αντιμετώπιση της νόσου. Μεταθέσεις για λόγους συνυπηρέτησης. Άρθρ.4.-1.Μετάθεση υπαλλήλου, για συνυπηρέτηση εντός της Ελληνικής Επικράτειας, επιτρέπεται όταν ο ή η σύζυγός του υπηρετεί ή εργάζεται   με   οποιαδήποτε σχέση   σε φορέα  του  Σελ.  16,60754 Τεύχος 1333 Σελ. 36 δημόσιου τομέα ή είναι άμισθος δημόσιος υπάλληλος ή λειτουργός ή επαγγελματίας ή εργάζεται στον ιδιωτικό τομέα. Στις δύο τελευταίες περιπτώσεις, ο ή η σύζυγος του υπαλλήλου απαιτείται να εργάζεται, για δύο τουλάχιστον έτη, στην πόλη ή στο νομό που ζητείται η μετάθεση. Η συνδρομή των παραπάνω προϋποθέσεων αποδεικνύεται με βεβαίωση του οικείου φορέα του δημόσιου τομέα ή του οικείου ασφαλιστικού φορέα, για όσους είναι επαγγελματίες ή εργάζονται στον ιδιωτικό τομέα. 2.Οι μεταθέσεις για συνυπηρέτηση ενεργούνται σε κενές θέσεις, όπως αυτές ορίζονται στην παρ. 1 του άρθρ. 13 του παρόντος διατάγματος. Σε περίπτωση που δεν υπάρχει κενή θέση στην πόλη, που αιτείται ο υπάλληλος να μετατεθεί, μπορεί εφόσον το δηλώσει με την ίδια αίτηση, να μετατεθεί σε υπηρεσία της πλησιέστερης πόλης, που υπάρχει κενή θέση του κλάδου, στον οποίο ανήκει ο υπάλληλος. 3.Για την συνυπηρέτηση συζύγων υπαλλήλων του Υπουργείου Δημόσιας Τάξης, εφόσον μετατίθεται ο ένας εκ των συζύγων, χωρίς αίτησή του, επιτρέπεται η μετάθεση και του άλλου συζύγου, ανεξάρτητα αν έχει σειρά να μετατεθεί με βάση τους πίνακες των Συντελεστών Βαρύτητας Σ.Β. (Μόρια), εφόσον το ζητήσει εγγράφως και υπάρχει αντίστοιχη κενή οργανική θέση. Μεταθέσεις για λόγους σπουδών. Άρθρ.5.-1.Οι μεταθέσεις της κατηγορίας αυτής γίνονται με αίτηση του υπαλλήλου, λόγω φοίτησης του ιδίου ή μέλους της οικογενείας του, σε σχολή Τριτοβάθμιας Εκπαίδευσης (ΑΕΙ ή ΤΕΙ) της ημεδαπής προς απόκτηση πρώτου πτυχίου ή μεταπτυχιακού τίτλου σπουδών. 2.Οι αιτήσεις αυτές υποβάλλονται εντός του μηνός Σεπτεμβρίου του έτους εισαγωγής στη Σχολή και ικανοποιούνται από το Υπηρεσιακό Συμβούλιο τον Οκτώβρίο, εφόσον υπάρχουν κενές οργανικές θέσεις. 4.Α.α.145 Υπουργείο Δημόσιας Τάξης (Οργανικές Διατάξεις)   319 3.Μετά το τέλος της φοίτησης, η οποία δεν μπορεί να παραταθεί πέρα από τα έτη σπουδών, όπως αυτά προβλέπονται για κάθε Σχολή, συν ένα, ο υπάλληλος μετατίθεται σύμφωνα με τις διατάξεις του παρόντος Προεδρικού Διατάγματος. Μεταθέσεις για λοιπούς λόγους. Άρθρ.6.-Ο υπάλληλος μπορεί να ζητήσει την μετάθεσή του για διαφόρους λόγους, όπως λόγους υγείας, πέραν των αναφερομένων στο άρθρ. 3, λόγους οικογενειακούς, οικονομικούς, συγκοινωνιακούς και άλλους. Μεταθέσεις χωρίς αίτηση Άρθρ.7.-1.Οι μεταθέσεις χωρίς αίτηση διακρίνονται στις εξής κατηγορίες: α. Για την κάλυψη κενών θέσεων και υπηρεσιακών αναγκών, μεταξύ υπηρεσιών της ίδιας πόλης. β. Για την κάλυψη κενών θέσεων υπηρεσιών μιας πόλης, από υπηρεσίες άλλης πόλης του ίδιου νομού. γ. Για τη κάλυψη κενών θέσεων υπηρεσιών ενός νομού, από υπηρεσίες άλλου νομού. δ. Για την κάλυψη εξαιρετικών υπηρεσιακών αναγκών. 2.Οι μεταθέσεις των κατηγοριών α΄, β΄ και γ΄ ενεργούνται σύμφωνα με τα οριζόμενα στο άρθρ. 14. 3.Οι μεταθέσεις για εξαιρετικές υπηρεσιακές ανάγκες διενεργούνται οποτεδήποτε μέσα στο έτος, με σκοπό την εύρυθμη λειτουργία των υπηρεσιών. Για τις μεταθέσεις αυτές εφαρμόζονται, κατά τα οριζόμενα στο άρθρ. 14, οι πίνακες των Συντελεστών Βαρύτητας (Σ.Β.) που έχουν καταστεί οριστικοί, κατά το χρόνο, που ανακύπτουν οι λόγοι. 4.Ως εξαιρετικοί υπηρεσιακοί λόγοι για την εφαρμογή των διατάξεων του παρόντος θεωρούνται: α. Η αδυναμία αναπλήρωσης υπαλλήλου από υπάλληλο της ίδιας υπηρεσίας σε συγκεκριμένα καθήκοντα, στις περιπτώσεις θανάτου, μακροχρόνιας ασθένειας, μακράς διάρκειας απουσίας με ειδική άδεια, ή μετάθεσης για εξαιρετικούς λόγους υγείας ή για εκτέλεση πειθαρχικής ποινής του υπαλλήλου. β. Η ανάγκη άμεσης στελέχωσης υπηρεσιών, όταν υπάλληλος ή υπάλληλοι που υπηρετούν σ’ αυτή αποχωρούν από την υπηρεσία. γ. Η έναρξη ή παύση λειτουργίας υπηρεσιών. ΚΕΦΑΛΑΙΟ Β΄ ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΜΕΤΑΘΕΣΕΩΝ Διάκριση περιοχών σε ζώνες –Συντελεστές Βαρύτητας (Σ.Β.) Άρθρ.8.-1.Για την εφαρμογή των διατάξεων του παρόντος οι περιοχές της χώρας διακρίνονται σε ζώνες, ανάλογα με το βαθμό προβληματικότητας κάθε περιοχής. Ο βαθμός προβληματικότητας προσδιορίζεται με τους Συντελεστές Βαρύτητας (Σ.Β.) κάθε ζώνης, σύμφωνα με τον πίνακα, που ακολουθεί: Ζώνη Περιοχές Σ.Β. Α Β Γ   Δ  Ε Προβληματικές Κατ.   Α΄  Προβληματικές Κατ.  Β΄  Λοιπής Ελλάδος, πλην των Α, Β, Β, Δ και Ε Ζωνών Πόλεις της παρ. 6 του παρόντος άρθρου Νομοί Αττικής και Θεσ/νίκης, πλην των περιοχών της παρ. 7 του παρόντος άρθρου.  7 5 3   2  1  2.Για κάθε έτος υπηρεσίας του υπαλλήλου εκτός έδρας νομού, οι Σ.Β. προσαυξάνονται κατά έναν. 3.Στους υπαλλήλους που μετατίθενται χωρίς αίτησή τους με βάση τις διατάξεις του παρόντος σε νησί ή σε άλλη πόλη που απέχει πάνω από 50 χιλιόμετρα από την πόλη του υπηρετούντα, οι οικείοι Σ.Β. των προηγούμενων παραγράφων προσαυξάνονται κατά 75%, για κάθε έτος παραμονής στη νέα υπηρεσία και μέχρι την συμπλήρωση των ορίων της παρ. 1 του άρθρ. 15. 4.Για χρόνο παραμονής μικρότερο του έτους υπολογίζονται Σ.Β. για τόσα δωδέκατα όσοι οι μήνες παραμονής. Χρόνος παραμονής μέχρι 15 ημερών δεν λαμβάνεται υπόψη. 5.Οι περιοχές των Α΄ και Β΄ Ζωνών είναι οι ίδιες με αυτές που καθορίσθηκαν με την Απόφαση των Υπουργών Προεδρίας της Κυβέρνησης και Οικονομικών Αριθ. ΔΙΔΑΦ / Φ.50 / 265 / 29847 / 30.10.1992 (ΦΕΚ 667/Β/11.11.1992). 6.Οι πόλεις της Δ΄ Ζώνης είναι: Πάτρα, Κόρινθος, Χαλκίδα, Λάρισα, Βόλος, Σέρρες, Καβάλα, Ιωάννινα και Ηράκλειο. 7.Από τους νομούς Αττικής και Θεσσαλονίκης, οι παρακάτω περιοχές εμπίπτουν στην Γ΄ Ζώνη: α. Από τον Νομό Αττικής, οι νήσοι Αίγινα, Σαλαμίνα, Πόρος, Σπέτσες, Ύδρα και οι περιοχές των Μεγάρων και του Λαυρίου. (Μετά τη σελ. 16,60754) Σελ.  16,60755 Τεύχος 1333 Σελ. 37 Υπουργείο Δημόσιας Τάξης (Οργανικές Διατάξεις) 4.Α.α.145   320 β. Από το νομό Θεσσαλονίκης οι περιοχές Λαγκαδά, Ζαγκλιβερίου, Σοχού, Ασπροβάλτας, Ν. Επιβατών, Σίνδου, Επανωμής, Κουφαλίων. Οικογενειακή κατάσταση –Συντελεστές Βαρύτητας (Σ.Β.). Άρθρ.9.-1.Στους Συντελεστές Βαρύτητας που συγκεντρώνει ο υπάλληλος κατά την 31η Δεκεμβρίου εκάστου έτους, βάσει των διατάξεων του άρθρ. 8 του παρόντος, προστίθενται και Σ.Β., ανάλογα με την οικογενειακή του κατάσταση, ως εξής: α. Για τον έγγαμο   Σ.Β. 3 β. Για το πρώτο τέκνο   Σ.Β. 3 γ. Για κάθε επόμενο τέκνο  Σ.Β. 5 2.Στους εν διαστάσει συζύγους δεν προσμετράται ο Σ.Β. των εγγάμων. 3.Ως τέκνα, για την προσμέτρηση Σ.Β. λογίζονται άγαμα, φυσικά ή αναγνωρισθέντα, υιοθετημένα ή από προηγούμενο γάμο τέκνα, ηλικίας μέχρι 18 ετών. Επίσης, και τα, κατά το προηγούμενο εδάφιο, τέκνα ηλικίας μέχρι 25 ετών, εφόσον σπουδάζουν σε σχολές τριτοβάθμιας εκπαίδευσης. Ομοίως και τα τέκνα ανεξαρτήτως ηλικίας, που έχουν αναπηρία 67% και άνω. 4.Στους άγαμους, διαζευγμένους, χήρους και εν διαστάσει γονείς τέκνων της παρ. 3, για τα οποία τους έχει αποδεδειγμένα ανατεθεί η επιμέλεια, οι Σ.Β. για τα τέκνα προσαυξάνονται κατά 1, για κάθε τέκνο. 5.Για την συμπλήρωση των ορίων ηλικίας, που προβλέπονται στις προηγούμενες παραγράφους ως ημερομηνία γέννησης θεωρείται η 31η Δεκεμβρίου του έτους γέννησης. Η επίκληση των στοιχείων οικογενειακής κατάστασης από τον υπάλληλο, γίνεται μέχρι και την 31 Δεκεμβρίου του έτους που προηγείται του έτους κατάρτισης των πινάκων Σ.Β. Στοιχεία υποβαλλόμενα στην υπηρεσία μετά την ημερομηνία αυτή, δεν λαμβάνονται υπόψη. Ηλικία – Συντελεστές Βαρύτητας (Σ.Β.). Άρθρ.10.-1.Εκτός των Σ.Β., των προηγουμένων άρθρ. 8 και 9 του παρόντος που συγκεντρώνει ο υπάλληλος κατά την 31η Δεκ. εκάστου έτους, προστίθενται και Σ.Β. ανάλογα με την ηλικία του υπαλλήλου, ως εξής: α. Για την ηλικία έως και 40 ετών Σ.Β. 1 β. Για την ηλικία των 41 έως και 50 ετών  Σ.Β. 2 γ. Για την ηλικία των 51 έως και 60 ετών Σ.Β. 3 2.Οι διατάξεις  της παρ. 5 του προηγούμενου άρθρου έχουν και στην προκειμένη περίπτωση ανάλογη εφαρμογή. Σελ.  16,60756 Τεύχος 1333 Σελ. 38 Συνολικός χρόνος υπηρεσίας –Συντελεστές Βαρύτητας (Σ.Β.). Άρθρ.11.-1.Ως συνολικός χρόνος υπηρεσίας του υπαλλήλου λαμβάνεται ο χρόνος πραγματικής υπηρεσίας, από την ημερομηνία διορισμού του μέχρι την 31η Δεκεμβρίου του προηγούμενου έτους που διενεργούνται οι μεταθέσεις. 2.Τα μόρια από το συνολικό χρόνο υπηρεσίας υπολογίζονται με Συντελεστή Βαρύτητας (Σ.Β.) 0,5 για κάθε χρόνο υπηρεσίας. 3.Για χρόνο υπηρεσίας μικρότερο του έτους, υπολογίζονται μόρια για τόσα δωδέκατα και τόσα τριακοστά εξηκοστά πέμπτα, όσοι οι μήνες και οι ημέρες υπηρεσίας αντίστοιχα. 4.Για τον υπολογισμό του συνολικού χρόνου υπηρεσίας, λαμβάνεται υπόψη και κάθε προϋπηρεσία του υπαλλήλου προ του διορισμού του στο Υπουργείο Δημόσιας Τάξης. Συνυπηρέτηση – Συντελεστές Βαρύτητας (Σ.Β.) Άρθρ.12.-1.Ο υπάλληλος λαμβάνει Συντελεστή Βαρύτητας 2 για συνυπηρέτηση, αν ο ή η σύζυγος υπηρετεί στην ίδια πόλη στο Δημόσιο, Ν.Π.Δ.Δ., Ο.Τ.Α. ή  άλλο φορέα του Δημοσίου στον Ιδιωτικό Τομέα ή είναι επαγγελματίας στην ίδια πόλη. Η απαιτούμενη διετία πρέπει να έχει συμπληρωθεί την 31η Δεκ. του προηγούμενου έτους που καταρτίζονται οι πίνακες Συντελεστών Βαρύτητας (Σ.Β.). 2.Τον ίδιο αριθμό Συντελεστών Βαρύτητας (Σ.Β.) λαμβάνει ο υπάλληλος αν ο ή η σύζυγός του υπηρετεί ή εργάζεται ή είναι επαγγελματίας σε διαφορετική πόλη και ζητήσει με αίτηση τη μετάθεσή του για λόγους συνυπηρέτησης. Η αίτηση υποβάλλεται μέχρι την 31η Δεκεμβρίου του προηγούμενου έτους της κατάρτισης των πινάκων Συντελεστών Βαρύτητας (Σ.Β.) και δεν ανακαλείται μετά την οριστικοποίησή τους. 4.Α.α.145 Υπουργείο Δημόσιας Τάξης (Οργανικές Διατάξεις)   321 Κενές οργανικές θέσεις. Άρθρ.13.-1.Οι κενές οργανικές θέσεις προσδιορίζονται, μετά την αφαίρεση από τις προβλεπόμενες  οργανικές  θέσεις κατά  κατηγορία, κλάδο και ειδικότητα των, κατά την 31 η Δεκ. κάθε έτους, υπηρετούντων. Στον αριθμό των υπηρετούντων δεν υπολογίζονται οι αποχωρούντες από την υπηρεσία, εντός του επόμενου έτους, λόγω συνταξιοδότησης. 2.Σύμφωνα με τα οριζόμενα στην προηγούμενη παράγραφο, η οικεία Διεύθυνση Πολιτικού Προσωπικού καταρτίζει και αποστέλλει στις υπηρεσίες, μέχρι την 2οη του μηνός Ιαν. κάθε έτους, με τα δεδομένα της 31ης Δεκ. του προηγούμενου έτους, αριθμητικό πίνακα κενών οργανικών θέσεων, κατά νομό και υπηρεσία και κατά κατηγορία, κλάδο και ειδικότητα για το σύνολο των υπηρεσιών της χώρας, που υπάγονται στην αρμοδιότητά της. 3.Ο πίνακας αυτός αποστέλλεται σε όλες τις υπηρεσίες και κοινοποιείται σε όλους τους υπαλλήλους που ανήκουν οργανικά σε κάθε υπηρεσία, εντός τακτής προθεσμίας. Μέσα σε ένα μήνα από τη λήξη της ανωτέρω προθεσμίας οι υπάλληλοι δικαιούνται να υποβάλλουν αίτηση μετάθεσης στην οικεία Διεύθυνση Πολιτικού Προσωπικού. Αιτήσεις, που υποβάλλονται πριν την ανωτέρω προθεσμία ή μετά τη λήξη της, δεν λαμβάνονται υπόψη, εκτός εάν διαφορετικά ορίζεται από άλλες διατάξεις του παρόντος. Πίνακες Συντελεστών Βαρύτητας (Σ.Β.) Άρθρ.14.-1.Η οικεία Διεύθυνση Πολιτικού Προσωπικού καταρτίζει, μέχρι  την 15η του μηνός Ιαν., κάθε έτους πίνακες κατά νομό με τους Σ.Β., που έχει συγκεντρώσει κάθε υπάλληλος στις 31 Δεκ. του προηγούμενου έτους, σύμφωνα με τις διατάξεις των άρθρ. 8, 9 και 10 του παρόντος. Οι πίνακες καταρτίζονται κατά κατηγορία, κλάδο, ειδικότητα και βαθμό, με τη διαφορά ότι οι υπάλληλοι των βαθμών Β΄, Γ΄, Δ΄ και Ε΄ περιλαμβάνονται σε ενιαίο πίνακα. 2.Η σειρά εγγραφής των υπαλλήλων στους οικείους πίνακες είναι αντιστρόφως ανάλογη, με τον συνολικό αριθμό Σ.Β. των άρθρων 8, 9 και 10 που συγκεντρώνει ο κάθε υπάλληλος. Σε περίπτωση, που περισσότεροι από ένας υπάλληλοι συγκεντρώνουν τον ίδιο αριθμό Σ.Β., προτάσσεται αυτός που έχει το μικρότερο βαθμό, εάν έχουν τον ίδιο βαθμό, αυτός με τα λιγότερα χρόνια υπηρεσία, αν έχουν και τον ίδιο χρόνο υπηρεσίας αυτός με το μικρότερο αριθμό Σ.Β. του άρθρ. 8. Στην τελευταία  περίπτωση αν δεν υπάρχει διαφορά, διενεργείται κλήρωση από το οικείο Υπηρεσιακό Συμβούλιο. Μετά την κλήρωση συντάσσεται πρακτικό, το οποίο αποτελεί αναπόσπαστο τμήμα του οικείου πίνακα Σ.Β. 3.Οι πίνακες περιλαμβάνουν το ονοματεπώνυμο κάθε υπαλλήλου, το βαθμό του, το συνολικό χρόνο υπηρεσίας του, την υπηρεσία στην οποία ανήκει οργανικά, τον αριθμό των Σ.Β. του άρθρ. 8, τον αριθμό Σ.Β. του άρθρ. 9, τον αριθμό Σ.Β. του άρθρ. 10 και τον συνολικό αριθμό των Σ.Β. Ακόμα περιλαμβάνει, σε ειδική στήλη, παρατηρήσεις, αν για κάποιον υπάλληλο συντρέχουν λόγοι εξαίρεσης, καθώς και αν είναι προϊστάμενος οποιουδήποτε επιπέδου διοίκησης. 4.Οι πίνακες Σ.Β. αποστέλλονται σε όλες τις υπηρεσίες, μέχρι την 20η Ιανουαρίου. Οι προϊστάμενοι των υπηρεσιών κοινοποιούν ενυπόγραφα στους υπαλλήλους του εντός δεκαημέρου τους ανωτέρω πίνακες. Οι προϊστάμενοι γνωστοποιούν εγγράφως την ανωτέρω κοινοποίηση στην Διεύθυνση Πολιτικού Προσωπικού του Υπουργείου Δημόσιας Τάξης. 5.Ο υπάλληλος δύναται μέσα σε αποκλειστική προθεσμία 10 ημερών, από τη λήξη της δεκαημέρου προθεσμίας κοινοποίησης, να ζητήσει με ένστασή του διόρθωση ή συμπλήρωση των στοιχείων του πίνακα, υποβάλλοντας συγχρόνως τα απαραίτητα δικαιολογητικά. ΟΙ ενστάσεις εξετάζονται από το οικείο Υπηρεσιακό Συμβούλιο, μέσα σε προθεσμία 10 ημερών από την παραλαβή τους. 6.Μετά την εξέταση όλων των ενστάσεων και όχι πέραν της 10ης Μαρτίου κάθε έτους, οι πίνακες καθίστανται οριστικοί. Τυχόν αναμορφώσεις αποστέλλονται, για κοινοποίηση, στις υπηρεσίες που υπηρετούν οι υπάλληλοι που ζήτησαν την αναμόρφωση του πίνακα. Δικαίωμα υποβολής αιτήσεων – Διαδικασία μεταθέσεων με αίτηση Άρθρ.15.-1.Δικαίωμα υποβολής αιτήσεων για μετάθεση έχουν οι υπάλληλοι, που συμπληρώνουν 2 χρόνια παραμονής σε υπηρεσίες των Ζωνών Α΄ και Β΄ και 3 χρόνια παραμονής σε υπηρεσίες των Ζωνών Γ΄, Δ΄ και Ε΄. 2.Ο κατά την προηγούμενη παράγραφο χρόνος μειώνεται κατά 1 έτος, όταν ο υπάλληλος επιθυμεί να μετατεθεί σε υπηρεσία άλλου νομού των Ζωνών Α΄ ή Β΄. Αντίθετα, ο χρόνος της προηγούμενης παραγράφου αυξάνεται κατά 2 έτη, όταν ο υπάλληλος επιθυμεί να μετατεθεί σε υπηρεσία της ίδιας πόλης. (Μετά τη σελ. 16,60756) Σελ.  16,60757 Τεύχος 1333 Σελ. 39 Υπουργείο Δημόσιας Τάξης (Οργανικές Διατάξεις) 4.Α.α.145   322 3.Ο ελάχιστος χρόνος παραμονής, που ορίζεται στις παρ. 1 και 2, πρέπει να συμπληρώνεται μέχρι την 30η Αυγούστου του έτους που διενεργούνται οι μεταθέσεις. Αιτήσεις, που δεν πληρούν τα ανωτέρω ελάχιστα όρια παραμονής, δεν εξετάζονται, εκτός εάν διαφορετικά ορίζεται σε άλλες διατάξεις του παρόντος διατάγματος. 4.H αίτηση περιλαμβάνει μέχρι 2 πόλεις, στις υπηρεσίες των οποίων επιθυμεί να μετατεθεί ο υπάλληλος. Εάν στην αίτηση αναγράφονται συγκεκριμένες υπηρεσίες, λογίζεται, για την εφαρμογή του παρόντος, ότι περιλαμβάνει όλες τις υπηρεσίες της πόλης, που εδρεύουν οι αναγραφόμενες στην αίτηση υπηρεσίες. 5.Η Διεύθυνση Πολιτικού Προσωπικού / Υ.Δ.Τ. εισάγει, εντός του πρώτου δεκαημέρου του μηνός Απριλίου, στο οικείο Υπηρεσιακό Συμβούλιο τα ερωτήματα, για την κάλυψη των κατά το άρθρ. 11 κενών οργανικών θέσεων, από υπαλλήλους που υπέβαλαν αιτήσεις. 6.Με την επιφύλαξη των διατάξεων της παρ. 2 του άρθρ. 2, μεταξύ των υπαλλήλων, που έχουν υποβάλλει αίτηση μετάθεσης για την ίδια θέση, προηγείται ο υπάλληλος, που έπεται στη σειρά εγγραφής στον πίνακα Σ.Β. Σε περίπτωση εγγραφής των υπαλλήλων σε διαφορετικούς πίνακες Σ.Β., προηγείται ο υπάλληλος με το μεγαλύτερο άθροισμα Σ.Β. Εάν περισσότεροι από έναν έχουν το ίδιο άθροισμα, προηγείται αυτός με τον ανώτερο βαθμό και εάν περισσότεροι έχουν τον ίδιο βαθμό, αποφασίζει το Υπηρεσιακό Συμβούλιο, λαμβάνοντας υπόψη τους λόγους που επικαλείται ο υπάλληλος και τις απαιτείσεις της προς κάλυψη θέσης. Δηλώσεις προτίμησης –Μεταθέσεις χωρίς αίτηση. Άρθρ.16.-1.Οι κενές οργανικές θέσεις, που δεν καλύπτονται με τις μεταθέσεις του προηγούμενου άρθρου καθώς και αυτές, που δημιουργούνται μέχρι την 30η Απριλίου του έτους διενέργειας των μεταθέσεων, ανακοινώνονται μέχρι την 15η Μαΐου, με τη διαδικασία και τις προθεσμίες που ορίζονται στο άρθρ. 11. Η ανακοίνωση των κατά την προηγούμενη παράγραφο, κενών θέσεων συνοδεύεται με απόφαση του οικείου Υπηρεσιακού Συμβουλίου, που καθορίζει τους νομούς, από τους οποίους θα καλυφθούν οι κενές θέσεις υπηρεσιών άλλων νομών, στις περιπτώσεις που δεν είναι δυνατή η πλήρωσή τους από τους υπηρετούντες στον ίδιο νομό. 2.Το Υπηρεσιακό Συμβούλιο, για τον προσδιορισμό των νομών και του αριθμού των υπαλλήλων, που θα καλύψουν κενές θέσεις υπηρεσιών άλλων  νομών, προκρίνει  υποχρεωτικά  Σελ.  16,60758 Τεύχος 1333 Σελ. 40 τους όμορους νομούς, και στη συνέχεια τους εγγύτερους νομούς, με τον νομό του οποίου απαιτείται η κάλυψη των κενών θέσεων. 3.Σε περίπτωση υποχρεωτικής μετάθεσης ο υπάλληλος μετά την κοινοποίηση και την ανακοίνωση της παρ. 1 δικαιούται εντός αποκλειστικής προθεσμίας 5 ημερών, να υποβάλει στη Διεύθυνση Πολιτικού Προσωπικού του Υπουργείου Δημόσιας Τάξης δήλωση προτίμησης, στην οποία αναφέρει μέχρι 2 υπηρεσίες, που επιθυμεί να υπηρετήσει. Η δήλώση προτίμησης δεν αποτελεί αίτηση μετάθεσης για τον υπάλληλο. 4.Η αρμόδια Διεύθυνση Πολιτικού Προσωπικού του Υπουργείου Δημόσιας Τάξης εισάγει στο Υπηρεσιακό Συμβούλιο, το αργότερο μέχρι 10 Ιουν. κάθε έτους, τα ερωτήματα για την κάλυψη των θέσεων της παρ. 1 του παρόντος, τα οποία συνοδεύονται με τους πίνακες των Σ.Β. και τις δηλώσεις προτίμησης, που συνεκτιμώνται από το Υπηρεσιακό Συμβούλιο. Στις περιπτώσεις περισσοτέρων δηλώσεων προτίμησης ενός τόπου προκρίνονται οι υπάλληλοι που έχουν μεγαλύτερο άθροισμα Σ.Β. και σε περίπτωση που έχουν το ίδιο άθροισμα Σ.Β. προκρίνονται κατά σειρά οι υπάλληλοι που οι ίδιοι ή οι σύζυγοί τους κατάγονται από τον τόπο αυτό και στη συνέχεια αυτοί που κατάγονται από το Νομό που υπάγεται ο τόπος. Σε περίπτωση που όλα τα ανωτέρω στοιχεία συμπίπτουν σε περισσότερους του ενός υπαλλήλους αποφασίζει το Υπηρεσιακό Συμβούλιο λαμβάνοντας υπόψη τους λόγους που επικαλείται ο υπάλληλος και τις απαιτήσεις της προς κάλυψη θέσης. 5.Προκειμένου για μετάθεση χωρίς αίτηση υπαλλήλων του ίδιου νομού, αυτοί που προηγούνται στην σειρά εγγραφής στον οικείο πίνακα Συντελεστών Βαρύτητας, μετατίθενται κατά προτεραιότητα σε υπηρεσίες των εδαφίων α΄, β΄ και γ΄ της παρ. 1 του άρθρ. 7 κατά σειρά αντιστρόφως ανάλογη της αναγραφόμενης στην ανωτέρω διάταξη. Οι υπάλληλοι της ίδιας κατηγορίας, κλάδου και ειδικότητας μέχρι και τον Β΄  βαθμό προηγούνται των μεταθέσεων των υπαλλήλων με Α΄ βαθμό, που υπηρετούν στον ίδιο νομό. 4.Α.α.145 Υπουργείο Δημόσιας Τάξης (Οργανικές Διατάξεις)   323 6.Οι μεταθέσεις του παρόντος άρθρου ενεργούνται μετά την συμπλήρωση του ελάχιστου χρόνου παραμονής που προβλέπεται από τις διατάξεις του άρθρ. 13, εκτός των περιπτώσεων του εδαφ. δ΄ της παρ. 1 του άρθρ. 7. Μεταθέσεις προϊσταμένων. Άρθρ.17.-Μετάθεση προϊσταμένου οργανικής μονάδας κατά τη διάρκεια της θητείας του γίνεται μόνο σε θέση προϊσταμένου, αντίστοιχου επιπέδου, οργανικής μονάδας. Κατά τη μετάθεση προϊσταμένου οργανικής μονάδας λαμβάνονται υπόψη και οι ανάγκες καθώς και οι ιδιαιτερότητες της κάθε θέσης. ΚΕΦΑΛΑΙΟ Γ΄ ΤΕΛΙΚΕΣ – ΜΕΤΑΒΑΤΙΚΕΣ ΔΙΑΤΑΞΕΙΣ Άρθρ.18.-1.Ακύρωση μετάθεσης υπαλλήλου επιτρέπεται στις περιπτώσεις, που κατά το χρόνο διενέργειας των μεταθέσεων, ανέκυψαν λόγοι που αναφέρονται στην παρ. 1 του άρθρ. 3. Η ακύρωση αποφασίζεται από το Υπηρεσιακό Συμβούλιο. 2.Με σύμφωνη γνώμη του Υπηρεσιακού Συμβουλίου μπορεί, κατά παρέκκλιση των διατάξεων του παρόντος Διατάγματος, σε όλως εξαιρετικές περιπτώσεις και για σοβαρή υπηρεσιακή αιτία, ύστερα από αιτιολογημένη πρόταση της υπηρεσίας, να γίνεται άμεση μετάθεση ή να ακυρώνεται μετάθεση υπαλλήλου. Η διενέργεια ή ακύρωση της μετάθεσης κατά παρέκκλιση δεν επιτρέπεται να υπερβαίνει τα 2% του συνόλου του προσωπικού του οικείου κλάδου. Η προβλεπόμενη διενέργεια ή ακύρωση μετάθεσης υπαλλήλου δεν μπορεί σε καμία περίπτωση να ξεπεράσει τα 2 έτη. 3.Στην πράξη μετάθεσης ορίζεται υποχρεωτικά και η ημερομηνία αναχώρησης του υπαλλήλου για τη νέα θέση. Η αναχώρηση δεν μπορεί να γίνει νωρίτερα από την 1η Ιουλ. και αργότερα από την 31η Αυγ. κάθε έτους, εκτός αν ορίζεται διαφορετικά από τις διατάξεις του παρόντος Διατάγματος. 4.Ο χρόνος παραμονής σε μία θέση, που ορίζεται στο άρθρ. 13, είναι υποχρεωτικός για τη διοίκηση, προκειμένου για τις μεταθέσεις χωρίς αίτηση του άρθρ. 7, εκτός των μεταθέσεων του εδαφ. δ΄ της παρ. 1 του ίδιου άρθρου. Σε περίπτωση που ο υπάλληλος υπηρέτησε με απόσπαση σε υπηρεσία άλλης πόλης από αυτήν που μετατέθηκε κατ’ εφαρμογήν των διατάξεων του άρθρ. 7, ο χρόνος παραμονής υπολογίζεται με βάση το βαθμό προβληματικότητας της υπηρεσίας στην οποία αποσπάστηκε εφόσον η τελευταία έχει μεγαλύτερο Σ.Β. 5.Οι υπάλληλοι που μετατέθηκαν χωρίς αίτηση σε υπηρεσίες των ζωνών Α΄ και Β΄ επανέρχονται υποχρεωτικά μετά από αίτησή τους στις υπηρεσίες από τις οποίες μετατέθηκαν και εφόσον συμπλήρωσαν το χρόνο παραμονής του άρθρ. 13 και δεν μετατίθενται εκ νέου πριν την παρέλευση πενταετίας.6.Για τον υπολογισμό των Σ.Β. του άρθρ. 8, προσμετράται η, μέχρι και την 31η Δεκεμβρίου 1995, πραγματική υπηρεσία κάθε υπαλλήλου, είτε σε οργανική θέση, είτε με απόσπαση, σύμφωνα με τα οριζόμενα στις οικείες διατάξεις. Για κάθε έτος προϋπηρεσίας υπαλλήλων του Υπουργείου Δημόσιας Τάξης που είχαν πριν το διορισμό τους ή πριν τη μετάταξη ή απόσπασή τους σε υπηρεσίες του Υπουργείου Δημόσιας Τάξης προσμετράται 1 συντελεστής βαρύτητας, ανεξάρτητα από τη ζώνη που εμπίπτει η υπηρεσία που προϋπηρέτησαν. 7.Μέχρι την πρώτη εφαρμογή του παρόντος Διατάγματος, οι μεταθέσεις διενεργούνται σύμφωνα με τις διατάξεις του Υπαλληλικού Κώδικα και του άρθρ. 10 του Νόμ. 1586/1986, λαμβανομένων όμως υπόψη και εκτιμωμένων αναλόγως από το Υπηρεσιακό Συμβούλιο, των κριτηρίων της παρ. 2 του άρθρ. 2 του Νόμ. 2247/1994 (ΦΕΚ 182/Α΄/31.10.1994), δηλαδή του συνολικού χρόνου υπηρεσίας του υπαλλήλου, του χρόνου υπηρεσίας κατά περιοχή, της οικογενειακής κατάσταση, της ηλικίας, της συνυπηρέτησης και της εντοπιότητας. Έκταση εφαρμογής – Έναρξη ισχύος. Άρθρ.19.-Το παρόν έχει εφαρμογή στους μόνιμους δημοσίους πολιτικούς υπαλλήλους όλων των κατηγοριών, κλάδων και ειδικοτήτων του Υπουργείου Δημόσιας Τάξης. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν διαφορετικά ορίζεται στις επί μέρους διατάξεις.  145 α.ΠΡΟΕΔΡΙΚΟ ΔΙΑΤΑΓΜΑ υπ΄αριθ.303  της 27/29 Αυγ. 1996  (ΦΕΚ Α΄209) Ρύθμιση θεμάτων προσωπικού κατά τροποποίηση διατάξεων του Π.Δ.159/1986 και του Π.Δ. 203/1990 και άλλες διατάξεις. ΄Αρθρ. 1.- (Αντικαθίστανται διατάξεις του Π.Δ. 203/1990, κατωτ. σελ. 24,839). ΄Αρθρ. 2.- (Αντικαθίσταται η παρ. 2 άρθρ. 6, Π.Δ. 159/1986, ανωτ. αριθ. 78).  (Μετά τη σελ. 16,60758) Σελ.  16,60759 Τεύχος 1333 Σελ. 41 Υπουργείο Δημόσιας Τάξης (Οργανικές Διατάξεις) 4.Α.α.145 α   324 ΄Αρθρ. 3.- « Οι αποβιούντες αστυνομικοί διαγράφονται της δυνάμεως του Σώματος από την επομένη του θανάτου τους, με διαταγή του Αρχηγού της Ελληνικής Αστυνομίας. Η πράξης διαγραφής κοινοποιείται στο οικείο Στρατολογικό Γραφείο και στα Ασφαλιστικά Ταμεία». ΄Εναρξη ισχύος Η ισχύς του παρόντος διατάγματος αρχίζει απ΄τη δημοσίευσή του στην Εφημερίδα της Κυβερνήσεως.  